### 4.     Beslutning om anlægsbevilling til vedligeholdelsesarbejder på havnene i 2020

**Åbent**

Sagsnr.: 326-2019-32236       J.nr.: 08.03.26           Dokumentnr.:
326-2019-297472

**Sagstype**

Beslutning.

**Resume og sagens baggrund**

Der er på investeringsoversigten for 2020 afsat et
rådighedsbeløb på i alt 2,4 mio. kr. til vedligeholdelsesarbejder på havnene.
Der søges om en anlægsbevilling på 2,4 mio. kr. til igangsættelse af arbejderne.

**Indstillinger**

Direktøren indstiller, at der gives en anlægsbevilling på i
alt 2,4 mio. kr. til vedligeholdelsesarbejder på havnene finansieret af det
afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Vedligeholdelsesarbejderne på de
fire havne [adresse], [adresse], [adresse] og Sejerø planlægges og udføres efter en
5-årig vedligeholdelsesplan, der er en del af tilstands- og
vedligeholdelsesrapporten for havnene.

Kommunalbestyrelsen har på
investeringsoversigten i 2020 afsat 2,4 mio. kr. til gennemførelse af
vedligeholdelsen af havnene.

Nedenstående
vedligeholdelsesopgaver, der er planlagt i 2020, er nødvendige arbejder for at
oprette nedslidte konstruktioner i havneanlæggene og sørger dermed for at
opretholde havnenes kapital:

·
Renovering af molehovedet på midtermolen i [adresse], udføres
med nedramning af spuns der beklædes med Azobetræ,

·
Montering af anoder på spunsen i [adresse]

·
Montering af anoder på kajstrækninger i [adresse]

·
Renovering af fender ved færgelejet i [adresse]

·
Nyt tankanlæg på [adresse]

Vedligeholdelsesplanen for havnene er dynamisk og opstår der
uforudsete udgifter i forbindelse med ovenstående projekter, kan prioriteringen
af vedligeholdelsesopgaverne ændre sig hen over året. Det kan betyde at nogle
af opgaverne kommer med i prioriteringen for 2021 i stedet.

**Økonomiske konsekvenser**

Der gives en anlægsbevilling på 2,4 mio. kr. til vedligeholdelsesarbejder
på havnene i 2020, finansieret af det afsatte rådighedsbeløb i 2020.

[adresse] bemærkninger er indarbejdet i sagen.